open-index/open-wikipedia-markdown huggingface dataset:
ఇయాన్ బిషప్

1967, అక్టోబర్ 24న పోర్ట్ ఆఫ్ స్పెయిన్‌లోని బెల్మాంట్‌లో జన్మించిన **ఇయాన్ బిషప్** (Ian Raphael Bishop) వెస్ట్‌ఇండీస్కు చెందిన మాజీ క్రికెట్ క్రీడాకారుడు. 1989 నుంచి 1998 వరకు ఇతడి వెస్ట్‌ఇండీస్ క్రికెట్ జట్టుకు ప్రాతినిధ్యం వహించాడు. కేవలం 21 టెస్టు మ్యాచ్‌లలోనే తన తొలి 100 వికెట్లను సాధించాడు. ఫాస్ట్ బౌలర్ అయిన ఇతడు ఔట్ స్వింగ్ బౌలింగ్ వేయడంలో నేర్పరి. 1991లో వెన్ను నొప్పి వలన 1991లో జట్టు నుంచి వైదొలిగినాడు. 1992లో మళ్ళీ పునరాగమనం చేసిననూ 1993లో మరో సారి గాయాలబారిపడి 1995 వరకు జట్టులోకి రాలేడు. గాయాల వల్ల క్రీడాజీవితానికి కోలుకోలేని దెబ్బతగిలింది. చివరికి 1998లో అంతర్జాతీయ క్రికెట్ నుంచి నిస్క్రమించేనాటికి 43 టెస్టులలో 161 వికెట్లు సాధించాడు. వన్డేలలో 84 మ్యాచ్‌లకు ప్రాతినిధ్యం వహించి 118 వికెట్లు పడగొట్టినాడు.
## టెస్ట్ క్రికెట్
ఇయాన్ బిషప్ తన క్రీడాజీవితంలో 43 టెస్టులకు ప్రాతినిధ్యం వహించి 24.27 సగటుతో 161 వికెట్లు సాధించాడు. ఇందులో ఒకే ఇన్నింగ్సులో 5 వికెట్లను 6 సార్లు సాధించాడు. టెస్టులలో అతని అత్యుత్తమ బౌలింగ్ విశ్లేషణ 40 పరుగులకు 6 వికెట్లు. బ్యాటింగ్‌లో 12.15 సగటుతో 632 పరుగులు చేశాడు. టెస్టులలో అతడి అత్యుత్తమ స్కోరు 48 పరుగులు.
## వన్డే క్రికెట్
బిషప్ 84 వన్డేలు ఆడి 26.50 సగటుతో 118 వికెట్లను పడగొట్టాడు. ఒకే వన్డేలో 5 వికెట్లను 2 సార్లు సాధించాడు. వన్డేలలో అత్యుత్తమ బౌలింగ్ విశ్లేషణ 25 పరుగులకు 5 వికెట్లు. బ్యాటింగ్‌లో 16.19 సగటుతో 405 పరుగులు సాధించాడు. వన్డేలలో బిషప్ అత్యుత్తమ స్కోరు 33 (నాటౌట్).
## ప్రపంచ కప్ క్రికెట్
1991 వరకు అత్యుత్తమ ప్రదర్శన చూపిన బిషప్ 1992 ప్రపంచ కప్ సమయంలో గాయం వల్ల జట్టులోకి రాలేడు. బిషప్ 1996లో జరిగిన ప్రపంచ కప్ క్రికెట్‌లో వెస్ట్‌ఇండీస్ జట్టు తరఫున ప్రాతినిధ్యం వహించాడు.
## బయటి లింకులు
*Profile on Cricinfo
*Profile on Howstat!

వర్గం:1967 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:క్రికెట్ వ్యాఖ్యాతలు
కెవిన్ రడ్డ్

**కెవిన్ మైఖేల్ రూడ్** (జననం 1957 సెప్టెంబరు 21) ఆస్ట్రేలియా మాజీ రాజకీయ నాయకుడు, ఆస్ట్రేలియాకు 26 వ ప్రధానమంత్రి. 2007 డిసెంబరు నుండి 2010 జూన్ వరకు, మళ్ళీ జూన్ నుండి 2013 సెప్టెంబరు వరకు ప్రధానమంత్రిగా పనిచేసాడు. ఆస్ట్రేలియా లేబర్ పార్టీ నాయకుడిగా పదవి నిర్వహించాడు. 

## జీవిత విశేషాలు
రూడ్ ఇంగ్లీష్, ఐరిష్ సంతతికి చెందినవాడు.  అతని తండ్రి తరపు నాల్గవ ముత్తాతలు ఇంగ్లీషు వారు. నేర వారసత్వం: థామస్ రూడ్, మేరీ కేబుల్. థామస్ 1801 లో లండన్ నుండి వచ్చాడు; మేరీ 1804 లో ఎసెక్స్ నుండి వచ్చింది. చక్కెర సంచిని దొంగిలించినందుకు దోషిగా తేలిన థామస్ రూడ్ 1801 లో *ఎర్ల్ కార్న్‌వాలిస్* ఓడలో న్యూసౌత్ వేల్స్ వచ్చాడు.  

రూడ్ క్వీన్స్‌లాండ్‌లోని నంబోర్‌లో ఆల్బర్ట్, మార్గరెట్ లకు జన్మించాడు. నలుగురు పిల్లల్లో చిన్న కుమారుడతడు. సమీపంలోని ఎముండిలోని పాడి పరిశ్రమలో పెరిగాడు .  చిన్న వయస్సులో (5–7), అతను రుమాటిక్ జ్వరంతో బాధపడ్డాడు. ఇంటి వద్దనే ఎక్కువ సమయాన్ని గడిపాడు. ఇది అతని హృదయాన్ని దెబ్బతీసింది, ముఖ్యంగా కవాటాలు, దీని కోసం అతను ఇప్పటివరకు రెండు బృహద్ధమని కవాట పునఃస్థాపన శస్త్రచికిత్సలు చేయించుకున్నాడు.  గుర్రాలు, తుపాకుల ఉపయోగం అవసరమయ్యే వ్యవసాయ జీవితం కారణంగా అక్కడ అతను గుర్రపు స్వారీ, మట్టి లక్ష్యాలను కాల్చడంపై తన జీవితకాల ప్రేమను పెంచుకున్నాడు.  అతను ఎముండి స్టేట్ స్కూల్ లో చదివాడు.  

రూడ్ ఆస్ట్రేలియన్ నేషనల్ యూనివర్శిటీ నుండి చైనీస్ అధ్యయనాలలో డిగ్రీ పొందాడు. అతడు మాండరిన్ భాషలో నిష్ణాతుడు. రాజకీయాల్లోకి రాకముందు దౌత్యవేత్త, ప్రజా సేవకుడిగా పనిచేశాడు. 

## రాజకీయాల్లో
1998 ఎన్నికలలో గ్రిఫిత్ విభాగంలో రూడ్ ప్రతినిధుల సభకు ఎన్నికయ్యారు. షాడో విదేశాంగ మంత్రిగా 2001 లో పదోన్నతి పొందాడు. 2006 డిసెంబరు లో, అతను కిమ్ బీజ్లీ పై గెలిచి లేబర్ పార్టీ నాయకుడయ్యాడు. (దాంతో ప్రతిపక్ష నాయకుడయ్యాడు). రూడ్ ఆధ్వర్యంలో, ఎన్నికలలో జాన్ హోవార్డ్ నేతృత్వంలోని సంకీర్ణ ప్రభుత్వాన్ని లేబర్ పార్టీ అధిగమించింది.

లేబర్ 2007 ఎన్నికలలో 23 సీట్ల భారీ స్వింగ్ తో విజయం సాధించింది. రూడ్ ప్రధానమంత్రి అయ్య్డు. రూడ్ ప్రభుత్వపు మొట్టమొదటి చర్యలలో క్యోటో ప్రోటోకాల్‌పై సంతకం చేయడం. దొంగిలించిన తరాలకు గాను, స్వదేశీ ఆస్ట్రేలియన్లకు క్షమాపణ చెప్పడం వంటివి ఉన్నాయి . అతడి ప్రభుత్వం వర్క్‌చాయిస్‌లను (మునుపటి ప్రభుత్వ పారిశ్రామిక సంబంధాల చట్టం) రద్దు చేసింది. ఇరాక్ యుద్ధంలో పాల్గొని ఇంకా అక్కడే ఉన్న ఆస్ట్రేలియా సిబ్బందిని ఉపసంహరించుకుంది. ఆస్ట్రేలియా 2020 శిఖరాగ్ర సమావేశాన్ని నిర్వహించింది. ప్రపంచ ఆర్థిక సంక్షోభానికి ప్రతిస్పందనగా ప్రభుత్వం ఆర్థిక ఉద్దీపన ప్యాకేజీలను అందించింది. 2000 ల చివరి మాంద్యాన్ని నివారించిన అభివృద్ధి చెందిన దేశాలలో ఆస్ట్రేలియా ఒకటి. 

రూడ్ 2013 ఎన్నికలయ్యాక కొన్ని నెలల తరువాత రాజకీయాల నుండి రిటైర్మెంట్ ప్రకటించాడు. 2014 ఫిబ్రవరి లో, అతను హార్వర్డ్ విశ్వవిద్యాలయం జాన్ ఎఫ్. కెన్నెడీ స్కూల్ ఆఫ్ గవర్నమెంట్‌లో సీనియర్ ఫెలోగా ఎంపికయ్యాడు, అక్కడ అతను చైనా-యునైటెడ్ స్టేట్స్ సంబంధాల భవిష్యత్తుపై ఒక ప్రధాన పరిశోధన ప్రయత్నాన్ని పూర్తి చేశాడు. 2014 సెప్టెంబరు లో, అతను చికాగో విశ్వవిద్యాలయంలోని థింక్ ట్యాంక్ అయిన పాల్సన్ ఇన్స్టిట్యూట్‌లో విశిష్ట సహచరుడు అయ్యాడు. అతను ఆసియా సొసైటీ పాలసీ ఇన్స్టిట్యూట్ ప్రారంభ అధ్యక్షుడిగా కూడా ఉన్నాడు, ఇండిపెండెంట్ కమిషన్ ఆన్ మల్టీలేటరలిజం, సానిటేషన్ అండ్ వాటర్ ఫర్ ఆల్ అనే గ్లోబల్ పార్టనర్‌షిప్‌ లకు అధ్యక్షత వహించాడు. 

## మూలాలు


వర్గం:ఆస్ట్రేలియా
వర్గం:1957 జననాలు
వర్గం:జీవిస్తున్న ప్రజలు
పాట్రిక్ ప్యాటర్సన్

1961, సెప్టెంబర్ 15న జన్మించిన **పాట్రిక్ ప్యాటర్సన్** (Balfour Patrick Patterson) 1980, 1990 దశాబ్దాలలో వెస్ట్‌ఇండీస్ జట్టుకు ప్రాతినిధ్యం వహించిన క్రికెట్ ఆటగాడు. 1986లో ఇంగ్లాండుతో జరిగిన సబీనా పార్క్ టెస్ట్‌లో మైకెల్ హోల్డింగ్ అందుబాటులో లేకపోవడంతో టెస్ట్ క్రికెట్‌లో రంగప్రవేశం చేసిన ప్యాటర్సన్ 1987లో ఫాస్ట్ బౌలర్‌గా ప్రముఖంగా వెలుగులోకి వచ్చాడు. తొలి టెస్టులోనే 7 వికెట్లు సాధించి హోల్డింగ్ లేని లోటును తీర్చాడు. అప్పటినుంచి 1992-93లో ఆస్ట్రేలియా పర్యటనలో క్రమశిక్షణ చర్య వలన అతడిని తొలిగించేవరకు క్రమం తప్పకుండా జట్టుకు ప్రాతినిధ్యం వహించాడు. అతడి నిష్క్రమణ అనంతరం ఆ స్థానాన్ని వెస్ట్‌ఇండీస్ భర్తీ చేయలేకపోయింది. క్రమక్రమంగా వెస్ట్‌ఇండీస్ క్రికెట్‌లో పతనావస్థ ప్రారంభమైంది.
## టెస్ట్ క్రికెట్
ప్యాటర్సన్ తన క్రీడాజీవితంలో మొత్తం 28 టెస్టు మ్యాచ్‌లు ఆడి 30.90 సగటుతో 93 వికెట్లను సాధించాడు. ఇన్నింగ్సులో 5 వికెట్లను 5 సార్లు పడగొట్టినాడు. టెస్ట్ క్రికెట్‌లో అతడి అత్యుత్తమ బౌలింగ్ విశ్లేషణ 24 పరుగులకు 5 వికెట్లు. ఇది 1987-88లో భారత పర్యటనలో సాధించిన రికార్డు. కేవలం 30.3 ఓవర్లలో ఆట తొలిరోజు ఒకే సెషన్‌లో ఆ గణాంకాలను నమోదుచేయడం విశేషం.
## వన్డే క్రికెట్
ప్యాటర్సన్ 59 వన్డేలలో ప్రాతినిధ్యం వహించి 24.51 సగటుతో 90 వికెట్లను సాధించాడు. వన్డేలలో అత్యుత్తమ బౌలింగ్ విశ్లేషణ 29 పరుగులకు 6 వికెట్లు.
## ప్రపంచ కప్ క్రికెట్
1987 వివియన్ రిచర్డ్స్ నాయకత్వంలో, 1992 రిచీ రిచర్డ్‌సన్ నాయకత్వంలో ప్రపంచ కప్ క్రికెట్ టోర్నమెంట్లలో ప్యాటర్సన్ వెస్ట్్‌ఇండీస్ జట్టుకు ప్రాతినిధ్యం వహించాడు.
## మూలాలు


వర్గం:1961 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ టెస్ట్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
రెండవ ప్రపంచ యుద్ధం - మొదలు

thumb|రెండవ ప్రపంచ యుద్ధకాలంలో..
**ప్రధాన వ్యాసం**: రెండవ ప్రపంచ యుద్ధం

1937 వేసవిలో, మార్కో పోలో వంతెన సంఘటన సాకుతో జపాన్ చైనాపై పూర్తి స్థాయిలో యుద్ధానికి దిగింది. సోవియెట్ యూనియన్ వెనువెంటనే చైనాకు మద్దతు ప్రకటించింది. జపాన్ సైన్యం షాంఘైతో మొదలు పెట్టి డిసెంబర్ నాటికి (అప్పటి చైనా రాజధాని) నాంజింగ్ను ఆక్రమించింది. 1938 జూన్ లో చైనీయులు యెల్లో నదిని ముంపుకు గురిచేయటం ద్వారా జపనీయుల పురోగతిని నిరోధించే ప్రయత్నం చేశారు. అయినప్పటికీ జపాన్ దళాలు ఆ ఏడాది ఆక్టోబర్ నాటికి యెల్లో నది దాటి వచ్చి ఉహాన్ నగరాన్ని వశపరచుకున్నాయి.

ఐరోపాలో హిట్లర్, ముస్సోలినిలు సైనికంగా మరింత బలం చేకూర్చుకున్నారు. 1938 మార్చి నెలలో హిట్లర్ ఆస్ట్రియాని జర్మనీలో విలీనం చేసుకున్నాడు. ఈ కవ్వింపు చర్యకు ఐరోపాలోని ఇతర పెద్ద దేశాల నుండి ఎటువంటి వ్యతిరేకతా వ్యక్తం కాలేదు. దానితో హిట్లర్ మరింత దుడుకుగా వ్యవహరించి చెకొస్లవేకియా, పోలాండ్ తదితర పొరుగు దేశాల్లో జెర్మను భాష మాట్లాడే ప్రాంతాలు జర్మనీలో కలవాలనే వాదన ప్రాచుర్యంలోకి తెచ్చాడు. దీనికి కూడా వ్యతిరేకత పెద్దగా వ్యక్తం కాకపోవటంతో 1939 మార్చిలో జర్మనీ చెకొస్లవేకియాని ఆక్రమించుకుంది. దీనితో కలత చెందిన పోలాండ్ హడావిడిగా ఇంగ్లాండ్, ఫ్రాన్స్ లతో యుద్ధ సహకార ఒప్పందం చేసుకుంది. ఏప్రిలోలో ఇటలీ అల్బేనియాని ఆక్రమించుకోవటంతో రొమేనియా, గ్రీస్ దేశాలు కూడా ఇంగ్లాండ్, ఫ్రాన్స్ లతో ఇదే విధమైన ఒప్పందం చేసుకున్నాయి. సోవియెట్ యూనియన్ ఇంగ్లాండ్, ఫ్రాన్స్ లతో జట్టు కట్టటానికి ఆసక్తి కనపరిచింది కానీ పోలాండ్ అభ్యంతరం వల్ల అది జరగలేదు.

1939 మే మాసంలో జపాన్ సోవియెట్ యూనియన్ తో సరిహద్దుల విషయమై చిన్నపాటి యుద్ధానికి దిగింది. జర్మనీ-ఇటలీ అధికారికంగా అక్ష రాజ్య కూటమిగా ఏర్పడ్డాయి. అదే క్రమంలో జర్మనీ తమ మిత్ర, శత్రు దేశాలను ఏక కాలంలో ఆశ్చర్యచకితులను చేస్తూ సోవియెట్ యూనియన్ తో ఒక ఒప్పందం కుదుర్చుకుంది. దీని ప్రకారం ఉభయ దేశాలూ ఒకరి విస్తరణ పధకాలకు మరొకరు అడ్డు తగలరు. పోలాండ్ తో సహా తూర్పు ఐరోపాను ఉమ్మడిగా ఆక్రమించి పంచుకోవాలనే రహస్య అవగాహన కూడా ఈ ఒప్పందంలో ఒక భాగం.

సెప్టెంబరుకల్లా సోవియెట్ సేనలు తమ సరిహద్దులనుండి జపాన్ సైన్యాన్ని తరిమివేశాయి. జర్మనీ పోలాండ్ ఆక్రమణ మొదలు పెట్టింది. దానితో ఫ్రాన్స్, బ్రిటన్ లతో సహా కామన్ వెల్త్ దేశాలు దేశాలు జర్మనీ పై యుద్ధం ప్రకటించాయి. యుద్ధమైతే ప్రకటించాయి కానీ రక రకాల కారణాల వల్ల ఈ దేశాలేవీ పూర్తి స్థాయిలో జర్మనీ పై దాడి చేసే సాహసం చేయలేకపోయాయి. సెప్టెంబరు మధ్యలో సోవియెట్ యూనియన్ జపాన్ తో కాల్పుల విరమణ ఒప్పందం కుదుర్చుకుంది. అదే నెలలో సోవియెట్ సేనలు పోలాండ్ పై మరోవైపు నుండి దాడికి దిగాయి. అక్టోబరు మొదటి వారానికల్లా పోలాండ్ ని జర్మనీ, సోవియెట్ యూనియన్ లు పూర్తిగా ఆక్రమించి పంచుకున్నాయి. ఇదే సమయంలో జపాన్ దళాలు చైనాలోని మరో పెద్ద నగరం చాంగ్షా ఆక్రమణకు విఫల యత్నం చేశాయి.

**ముందు**: పూర్వరంగం **తరువాత**: అక్షరాజ్యాల ముందంజ

వర్గం:యుద్ధాలు
వర్గం:రెండవ ప్రపంచ యుద్ధం
పాలకాయలు

పాలకాయలు ఆంధ్రులకు ప్రత్యేకమైన వంట. వీటిని బియ్యం పిండితో తయారుచేస్తారు. ఇవి కారంగా కరకరలాడుతూ సాయంకాలం స్నాక్స్ లాగా తినడానికి బాగుంటాయి.

## కావలసిన పదార్ధాలు
*బియ్యం పిండి
*వెన్న
*ఉప్పు, కారం, నువ్వుపప్పు, వాము, జీలకర్ర మొదలైనవి.

## తయారుచేసే విధానం
*ఎంత బియ్యం పిండి పాలకాయలు చేద్దామనుకుంటే, సమాన పరిమణంలో నీరు పొయ్యి మీద ఎసరు పెట్టాలి.
*మరుగుతున్న నీటిలో తగినంత ఉప్పు, కారం, నువ్వుపప్పు, వాము, జీలకర్ర, ఇంగువ ఇలా మనకు కావలసినవి వేసుకోవాలి. 
*బియ్యం పిండిలో వెన్నముద్ద వేసి, ఉండలు కట్టకుండా బాగా కలపాలి.
*మరుగుతున్న నీటిలో ఈ వెన్న కలిపిన బియ్యం పిండిని పోసి ఉండాలు కట్టకుండా కలపాలి. అడుగంటకుండా గిన్నెను దించి అలా వుంచెయ్యాలి. 
*అలా ఉడికిన పిండి అయిదారు గంటలు నానాలి. 
*తరువాత చేతికి నూనె రాసుకుంటూ, ఈ మొత్తం పిండిముద్దని కుంకుడు కాయంత ఉండలు చేసుకోవాలి. ఈ గోళీలను ఒక బట్టమీద వేస్తూ ఆరనివ్వాలి.
*పొయ్యిమీద బూరెల మూకుడు పెట్టి వనస్పతి గాని, నూనె గాని పోసి ఒక్కొకసారి చారెడు గోళీలు చొప్పున పోసి వేగనివ్వాలి. గోధుమరంగు వచ్చేవరకు వేగనిచ్చి తీసేస్తుండాలి. వేగిన పాలకాయలను వేడి చల్లారిన తరువాత సీసాలోనో లేదా డబ్బాలోనో పోసి ఉంచుకోవాలి.

## చిట్కాలు
*పాలకాయలకు కొట్టుడు పిండి వాడకూడదు. విసురుడు పిండి కావాలి. కొట్టుడు పిండైతే మరిగే నూనెలో వేసేసరికి టప్పున పేలిపోతాయి.

వర్గం:వంటలు
బొంబాయి హల్వా

thumb
ఇది గోధుమలతో చేసుకొనే ఒక రకమైన హల్వా. ఇది మెత్తగా తియ్యగా ఏ వయసువారైనా తినే విధంగా ఉంటుంది.

## కావలసిన పదార్ధాలు
*గోధుమ రవ్వ
*సగ్గు బియ్యం
*నెయ్యి
*చక్కెర
*బాదం పప్పు, జీడి పప్పు, ఏలకులు
*మిఠాయి రంగు

## తయారుచేయు విధానం
*తెల్ల గోధుమ రవ్వను శుభ్రం చేసుకోవాలి. ప్ప్సగ్గుబియ్యం[రాళ్ళు లేకుండా శుభ్రం చేసుకోవాలి. 
*ఈ రెండింటిని ఒక్కసారి నీరులో కడిగి అవి మునిగేటంత నీరుపోసి నానబెట్టాలి. ఇలా రెండు గంటల ఉంచాలి.
*ఇలా నానిని రవ్వ సగ్గుబియ్యంతో పాటు మిక్సీలో వేసుకొని మెత్తగా రుబ్బుకోవాలి. రుబ్బుతుంటే జిగురు వచ్చి ఇంచుమించు గోధుమ పాలులాగా రావాలి.
*వేయవలసిన పప్పులు అన్నింటిని విడివిడిగా నేతిలో వేయించుకోవాలి. పచ్చి పప్పులు వేస్తే హల్వా నిలువ వుండదు. ఏలకులు పొడిచేసుకోవాలి.
*మూడు కప్పుల చక్కెరలో ఒక కప్పు నీరుపోసి, [పంచదార కరిగి లేత పాకం వచ్చే వరకు ఉడకనివ్వాలి. 
*ఈ పాకంలో రుబ్బి ఉంచుకున్న గోధుమ సగ్గుబియ్యం పాలు మెల్లగా పోస్తూ తాపీగా సన్నని సెగమీద ఉడకనివ్వాలి. అడుగు అంటకుండా కాస్త నెయ్యివేసి, ముద్ద కట్టకుండా తిప్పుతూ ఉండాలి. గోధుమపాలు, పంచదార పాకంలో ఉడికి దగ్గరగా ముద్దలాగా అవుతుంది. ఇది గడ్డకట్టే సరికి పంచదార ముదురుపాకం వస్తుంది. ముట్టుకొని చూస్తే వేలికి అంటుకోకూడదు. హల్వా ముద్దను బాగా కలియబెడుతూ కొంచెం నెయ్యిపోస్తూ తాపీగా ఉడకనివ్వాలి. ముదురుపాకం వచ్చేసరికి హల్వా రబ్బరు లాగా సాగుతుంది. అప్పుడు వేపిన పప్పులు, ఏలకుల పొడి వేసి ఒక చెంచా పాలలో మిఠాయి రంగు కలిపి అది కూడా వేసి క్రిందికి దించుకోవాలి.
*ఈ హల్వాను వేడిమీదనే పళ్ళెంలో పరచి, ముక్కలుగా కోయవచ్చును.

## చిట్కాలు
*హల్వాకు ముదురు పాకం రావడం చాలా ముఖ్యం. బాగా పాకం రాకుండా దించితే హల్వా నిలువ ఉండదు.
*ఇందులో వేయవలసిన పప్పులు నెయ్యిలో వేపుకుంటే హల్వా ఎక్కువకాలం నిలువ ఉంటుంది.

వర్గం:వంటలు
శ్రీరామాంజనేయ యుద్ధం

*శ్రీరామాంజనేయ యుద్ధం (1958) సినిమా

*శ్రీరామాంజనేయ యుద్ధం (1975) సినిమా

* రామాంజనేయ యుద్ధం (నాటకం) - పౌరాణిక నాటకం
తులసిదళం

**తులసి దళం** అత్యంత ప్రజాదరణ పొందిన యండమూరి వీరేంద్రనాథ్ నవల. ఆంధ్రభూమి వారపత్రికలో 1980లో సీరియల్‌గా వచ్చింది. తరువాత సినిమాగా కూడా నిర్మించబడింది. ఈ నవల విడుదలైన సమయం నుండి అనేక సార్లు ప్రచురితమై యండమూరి రచనలలోకెల్లా   అధికంగా అమ్ముడుపోయిన  నవలలో ఒకటి. కన్నడంలో కూడా ఇతోధికంగా జనాదరణ పొందింది.

తులసి అనే పాప ఒక ఆస్తిపరుని కుమార్తె. అతనిపై కక్ష కట్టిన కొందరి కుతంత్రం వల్ల ఆ బిడ్డపై *కాష్మోరా* అనే దుష్ట శక్తి ప్రయోగమౌతుంది. ఇందులో కాద్రా అనే మాంత్రికుడి పట్టుదల ఉంది. అందువల్ల తీవ్రమైన అనారోగ్యానికి గురైన ఆ పాప రోజురోజుకూ మరణానికి దగ్గరవుతుంది. ఆ బిడ్డను రక్షించుకొనే క్రమంలో నలుగురు మనుషుల ప్రయత్నం ఈ కథలో చాలా పట్టుగా చెప్పబడింది. ఇస్మాయిల్ అనే సాధకుడు చేతబడికి విరుగుబడి చేయిస్తాడు. ఆధునిక ధృక్పథం కల తులసి తండ్రి చేతబడిని నమ్మి అందుకు విరుగుడు చేయించడానికి తంటాలు పడుతాడు. వారి శ్రేయోభిలాషి అబ్రకదబ్ర (అబ్బూరి కేదారేశ్వరరావు) అతనికి సాయపడతాడు. సంప్రదాయాలను నమ్మే తులసి తల్లి, క్రమంగా వైజ్ఞానిక ధృక్పథంలో ఆలోచించసాగింది. 

పాఠకులు ఎంతో ఆసక్తిగా వచ్చేవారం కోసం ఎదురు చూసిన ధారావాహికలలో ఇది ఒకటి. రచయిత వైజ్ఞానిక విశ్లేషణను, తాంత్రిక విధానాలను సమాంతరంగా చూపడానికి ప్రయత్నించాడు గాని చివరకు ఎటూ తేల్చకుండా నిర్ణయాన్ని వదిలేశాడు. ఈ నవలతో 'కాష్మోరా' అనే మాట ఆంధ్రదేశంలో పరిచయమై అనేక వ్యంగ్య సందర్భాలలో వాడబడింది. ఈ నవలకు పొడిగింపుగా యండమూరి వీరేంద్రనాథ్ 'తులసి', 'కాష్మోరా' అనే నవలలు వ్రాశాడు. విలియం పీటర్ బ్లాట్టీ వ్రాసిన "ది ఎక్జార్సిస్ట్" (The Exorcist) కు తులసీదళం నవలకు పోలికలు ఉండటాన్ని యండమూరి ఒప్పుకున్నా, కథనాన్ని నడిపించిన శైలి, శిల్పంలో భేష్ అనిపించుకున్నాడు.

ఈ నవలను, దానిని అనుకరిస్తూ వచ్చిన అనేక రచనలను విమర్శకులు "క్షుద్ర సాహిత్యం" అని తెగనాడారు. వ్యంగ్యంగా "వేపమండలు" అనే నవల కూడా వచ్చింది.

## మూలాలు

## బయటి లింకులు
* AVKF లో తులసిదళం నవల వివరాలు.

వర్గం:తెలుగు నవలలు
వర్గం:2002 పుస్తకాలు
ఆలూరు భుజంగరావు

**ఆలూరు భుజంగ రావు** (1928-జూన్ 20, 2013) విరసం సీనియర్‌ సభ్యుడు, రచయిత, అనువాదకుడు.
## జీవిత విశేషాలు
ఆయన 1928లో గుంటూరు జిల్లా పొన్నూరు దగ్గర కొండముది గ్రామంలో జన్మించారు. ఆయన తల్లి సీతారామమ్మ తండ్రి వెంకటప్పయ్య. ఆయన జీవితం ఎక్కువగా తెనాలి, గుడివాడలలో సాగింది. భగత్ సింగ్, చంద్రశేఖర ఆజాద్, సుఖదేవ్, మరెంతమందో దేశభక్తులతో కలసి పనిచేసినటువంటి శ్రీ యశ్ పాల్ గారు రచించిన - అప్పటి సంగతులతో కూడిన స్వాతంత్ర్య పోరాట గాథ 'సింహావలోకన్'నూ, మరెంతో విమర్శనాత్మక విప్లవ సాహిత్యాన్నీ తెనిగించారు. గుడివాడకు చెందిన **ఆలూరు భుజంగరావు** రాహుల్ సాహిత్య సదనమును స్థాపించి, అనేక రాహుల్ సాంకృత్యాయన్ రచనలను తెనిగించారు. భగత్ సింగ్, చంద్రశేఖర ఆజాద్, సుఖదేవ్ వంటి మరెంతమందో దేశభక్తులతో కలసి పనిచేసినటువంటి యశ్ పాల్ రచించిన - అప్పటి సంగతులతో కూడిన స్వాతంత్ర్య పోరాట గాథ 'సింహావలోకన్'నూ, మరెంతో విమర్శనాత్మక విప్లవ సాహిత్యాన్నీ తెనిగించారు. శ్రీ యశ్ పాల్ గారు రాసిన స్వతంత్ర పోరాటంలోని అనుభవాల సంపుటి. వీరు భగత్ సింగ్ అరెస్ట్ కాబడిన తరువాత, ఆజాద్ ను పోలీసులు పార్కులో కాల్చి చంపిన తరువాత, వీరు అరెస్ట్ అయ్యేంతవరకు హి.స.ప్ర.సకు అధ్యక్షులిగా పనిచేసారు.విడుదల అయ్యాక కూడా స్వతంత్ర భారతంలో రాజకీయల్లో ఉన్నారు. పోరాటంలో వీరి అనుభవాల, సిధ్ధాంతాల సంపుటే సింహావలోకన్.

వీరు గాంధీ వాదం - శవపరీక్ష అనే పుస్తకం కూడా రాశారు. ఇది కమ్యూనిస్టు కోణంలో ఇమడని గాంధేయవాదంపై విమర్శనాత్మక పుస్తకంఆయన పారదర్శి, పెద్దన్న, చక్రధర్‌, జనార్దన్‌ కలం పేర్లతో పలు రచనలు చేసారు.20 కి పైగా కథలు రాసారు. ఆయన కథలు * అరణ్యపర్వం * పేరిట కథా సంకలనంగా వచ్చాయి.కొండవాగు, ప్రజలు అజేయులు, నైనా, గమనాగమనం, దిక్కుమొక్కులేని జనం తదితర నవలలు రాసారు. సాహిత్యబాటసారి పేర శారద జీవిత చరిత్రను రాశారు.

రాహుల్ సాంకృత్యాయన్ ( విస్మృత యాత్రికుడు, ప్రక్పశ్చిమ దర్శనాలు, దర్శన్‌ దిగ్‌ దర్శన్‌, దివోదాసు, వైజ్ఞానిక గతితార్కిక భౌతిక వాదం ), ప్రేమ్‌ చంద్‌ ( రంగ భూమి, గబన్‌ ), కిషన్‌ చందర్‌ (వాయు గుండం, పరాజయం ) రచనలను, సరోజ్‌ దత్తా, యశ్‌ పాల్‌ రచనలను హిందీ నుంచి తెలుగు లోకి అనువదించారు.తెలుగు నుంచి హిందీ లోకి రాగో, అతడు, నేలతల్లి విముక్తి కోసం, బొగ్గు పొరల్లో, దండకారణ్య అమరవీరులు తదితర నవలలు, పుస్తకాలను అనువదించారు.
2006లో ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారం అందుకున్నారు.

ప్రభాత్‌ అనే హిందీ పత్రికను 6 సంవత్సరాలు నిర్వహించారు. జూన్ 20, 2013 న కన్ను మూశారు.

## పురస్కారాలు
* 2006:  ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారం. 
## మూలాలు

## ఇతర లింకులు

వర్గం:తెలుగు రచయితలు
వర్గం:తెలుగు అనువాదకులు
వర్గం:కృష్ణా జిల్లా అనువాద రచయితలు
వర్గం:1928 జననాలు
వర్గం:2013 మరణాలు
వర్గం:కృష్ణా జిల్లా విప్లవ రచయితల సంఘ సభ్యులు
వర్గం:పులుపుల వెంకటశివయ్య అవార్డు గ్రహీత
వర్గం:హిందీ నుండి తెలుగు లోకి అనువాదాలు చేసినవారు
ఓటిస్ గిబ్సన్

thumb|ఓటిస్ గిబ్సన్
1969, మార్చి 16న జన్మించిన **ఓటిస్ గిబ్సన్** (Ottis Delroy Gibson) బార్బడస్కు చెందిన వెస్ట్‌ఇండీస్ జట్టు మాజీ క్రికెట్ క్రీడాకారుడు. 1995లో 2 టెస్ట్ మ్యాచ్‌లలో వెస్ట్‌ఇండీస్ జట్టుకు ప్రాతినిధ్యం వహించాడు.
## టెస్ట్ క్రికెట్
గిబ్సన్ 1995లో తొలి టెస్టులో ఇంగ్లాండుతో ఆడి తొలి ఇన్నింగ్సులో 81 పరుగులకు 2 వికెట్లు తీశాడు. రెండో ఇన్నింగ్సులో 51 పరుగులిచ్చిననూ వికెట్టు లభించలేదు. ఈ టెస్ట్‌లో వెస్ట్‌ఇండీస్ 72 పరుగుల తేడాతో పరాజయం పొందినది. 1999లో దక్షిణాఫ్రికాపై తన రెండో టెస్ట్ ఆడి తొలి ఇన్నింగ్సులో 92 పరుగులకు ఇక్క వికెట్టు మాత్రమే సాధించాడు. రెండో ఇన్నింగ్సులో 51 పరుగులకు ఒక్క వికెట్టు కూడా దక్కలేదు. ఈ టెస్టులో కూడా వెస్ట్‌ఇండీస్ పరాజయం పొందినది. పేవలమైన ప్రదర్శన కారణంగా గిబ్సన్ రెండూ టెస్టులకు మించి ఆడలేకపోయాడు.
## వన్డే క్రికెట్
గిబ్సన్ 15 వన్డే మ్యాచ్‌లను ఆడి 34 వికెట్లను సాధించాడు. బ్యాటింగ్‌లో 141 పరుగులు చేశాడు. వన్డేలలో అతడి అత్యధిక స్కోరు ఆస్ట్రేలియాపై సాధించిన 52 పరుగులు. వన్డే బౌలింగ్‌లో అత్యుత్తమ రథర్శన శ్రీలంకపై సాధించిన 42 పరుగులకు 5 వికెట్లు.
## ప్రపంచ కప్ క్రికెట్
1996లో గిబ్సన్ ప్రపంచ కప్ క్రికెట్ టోర్నమెంటులో రిచీ రిచర్డ్‌సన్ నాయకత్వంలోని వెస్ట్‌ఇండీస్ జట్టుకు ప్రాతినిధ్యం వహించాడు.
## కోచ్‌గా బాధ్యతలు
2007 సెప్టెంబర్ 20న గిబ్సన్ ఇంగ్లాండు బౌలింగ్ కోచ్‌గా శ్రీలంక వన్డే సీరీస్ సమయంలో నియమించబడ్డాడు.
## మూలాలు


వర్గంవెస్ట్‌ఇండీస్ టెస్ట్ క్రికెట్ క్రీడాకారులు

వర్గం:1969 జననాలు
వర్గం:వెస్టిండీస్ క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:జీవిస్తున్న ప్రజలు
కమలిని ముఖర్జీ

**కమలిని ముఖర్జీ** దక్షిణ భారతీయ సినిమా నటి.

## బాల్యం, నాటకాభిలాష

కమలిని ముఖర్జీ (అసలు పేరు: రోష్ని లేక రోని) మార్చి 4, 1984 లో కలకత్తాలో జన్మించింది. ఇద్దరు చెల్లెళ్ళు. స్కూల్, కాలేజ్ లో నాటక ప్రదర్శనల తర్వాత ముంబాయి పట్టణంలో నాటకాల పై నిర్వహించిన అభ్యాస సదస్సులో పాల్గొన్నది. నాటకాలే కాకుండా, ఆధ్యాత్మిక పుస్తక పఠనం, చిత్రలేఖనం కమలినికి ప్రీతిపాత్రమైనవి. పెక్కు సంవత్సరాలు భరత నాట్యం అభ్యాసం చేసింది. నీల్‌కమల్ ప్లాస్టిక్ సామాన్లు, పారాచూట్ కోబ్బరి నూనె, ఫైర్ అండ్ లవ్లీ క్రీం ఇంకా ఆయుష్ వ్యాపార ఉత్పత్తుల ప్రకటన చిత్రాలలో నటించింది.

## సినిమాలలో అవకాశం

కమలినిని ఒక ప్రకటన చిత్రంలో చూసిన దర్శకురాలు రేవతి తన ఫిర్ మిలేంగే (2004) హిందీ చిత్రంలో అవకాశమిచ్చింది. ఎయిడ్స్ కథా నేపథ్యంలో సాగె ఈ చిత్రానికి చాలా బహుమతులు వచ్చాయి. ఇంగ్లీష్ లిట్ (డిగ్రీ) చదివిన కమలినికు కవిత్వం రాయటం ఇష్టం. Thoughts, Confusion and Solitude అనే కవితలను poetry.com లో ప్రచురించింది. తన కవిత అంతర్జాతీయ కవితల పోటీలో ఎంపికయిన సందర్భంలో, వాషింగ్టన్ లో (దలైలామా ఆధ్వర్యాన) నిర్వహించిన కవితా సదస్సుకు ఆహ్వానించిన 150 మందిలో కమలిని ఉంది. అదే సమయంలో దర్శకుడు శేఖర్ కమ్ముల ఆనంద్ సినిమాలో కథానాయిక అవకాశం రావటంతో సినిమా వైపే మొగ్గు చూపింది.

## అవార్డులు

ఆనంద్, గోదావరి ఇంకా గమ్యం చిత్రాలలో ఆమె నటన తెలుగు ప్రేక్షకులను ఆకట్టుకుంది. తెలుగు చిత్రాలతో పాటు హిందీ, తమిళ, మలయాళం ఇంకా కన్నడ చిత్రాలలో నటించింది. ఆనంద్ చిత్రంలో రూప పాత్రలో కనపరచిన నటనకు ఉత్తమ నటిగా ఆంధ్ర రాష్ట్ర ప్రభుత్వపు నంది బహుమతిని గెలుచుకుంది.

## నటించిన తెలుగు చిత్రాలు
* ఆనంద్ (2004) - రూప
* మీనాక్షి (2005) -మీనాక్షి
* గోదావరి (2006) -సీతా మహాలక్ష్మి
* స్టైల్ (2006) - ప్రియ
* రాఘవ (2006) -కయల్విఝి రాఘవన్ (తమిళ అనువాద చిత్రం)
* క్లాస్ మేట్స్ (2007) -రజియా
* హ్యాపీ డేస్ (2007) -శ్రీయ
* పెళ్ళైంది కానీ (2007) -గాయత్రి
* బ్రహ్మానందం డ్రామా కంపెనీ (2008) -అర్పిత
* జల్సా (2008) -ఇందు
* గమ్యం (2008) - జానకి
* గోపి గోపిక గోదావరి (2009) - గోపిక
* మా అన్నయ్య బంగారం (2010) - మంజు 
* పోలీస్ పోలీస్ (2010) - హారిక (తెలుగు, తమిళ ద్విభాషా చిత్రం) 
* నాగవల్లి (2010) - గాయత్రి
* విరోధి (2011) -సునీత (అతిథి పాత్ర)
* రామాచారి (2013) 
*మన్యంపులి (2016)

## మలయాళ సినిమాలు
* కుట్టి శ్రాంక్

## మూలాలు

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
ఆయేషా జుల్కా

**ఆయేషా జుల్కా** (జ.1972 జూలై 28) భారతీయ సినిమా నటి. ఆమె ఎక్కువగా హిందీ సినిమాలలో నటించింది. ఒరియా, కన్నడ, తెలుగు చిత్రాలలో కూడా నటించింది.

## జీవిత విశేషాలు
ఆమె సినిమా ప్రస్థానాన్ని కుర్బాన్ (1991) తో ప్రారంభించి, జో జీతా వహీ సికందర్ (1992), ఖిలాడీ (1992), మెహెర్బాన్ (1993), దలాల్ (1993), బల్మా (1993), వక్త్ హమారా హై (1993), రంగ్ (1993), సంగం (1993 film), జై కిషన్ (1994), మాసూమ్ (1996) చిత్రాలలో నటించింది. ఆమె **ఆషా** పేరుతో ఒకే ఒక తెలుగు చిత్రంలో నటించింది.

## వ్యక్తిగత జీవితం
ఆమె తండ్రి ఇందెర్ కుమార్ జుల్కా ఇండియన్ ఎయిర్ ఫోర్స్ లో వింగ్ కమాండర్. ఆమె సమీర్ వాషిని వివాహమాడింది.

## ఆయేషా జుల్కా నటించిన తెలుగు చిత్రాలు
*నేటి సిద్ధార్థ

## మూలాలు

## బాహ్య లంకెలు

*

వర్గం:తెలుగు సినిమా నటీమణులు
వర్గం:1972 జననాలు
గజాలా

thumb|కలుసుకోవాలని.. సినిమాలో ఉదయ్ కిరణ్ జంటగా గజాల
**గజాలా ** ఒక భారతీయ సినీ నటి. తెలుగు తోబాటు కొన్ని తమిళ, మలయాళ చిత్రాలలో నటించింది. 2001 లో జగపతి బాబు కథానాయకుడిగా వచ్చిన నాలో ఉన్న ప్రేమ అనే చిత్రంతో సినీ రంగ ప్రవేశం చేసిన ఈమె తర్వాత స్టూడెంట్ నంబర్ 1, కలుసుకోవాలని, తొట్టిగ్యాంగ్, అల్లరి రాముడు తదితర చిత్రాల్లో నటించింది. 2002 లో ఆత్మహత్యా ప్రయత్నం చేసి చావు నుంచి బయట పడింది. 2010 దాకా అడపా దడపా చిత్రాల్లో నటించిన ఈమె తర్వాత మస్కట్ లో ఉన్న తండ్రి వ్యాపారంలో ఇంటీరియర్ డిజైనర్ గా పనిచేసింది. 2016 ఫిబ్రవరి 24 న హిందీ టీవీ నటుడు ఫైజల్ రజా ఖాన్ ను వివాహం చేసుకుంది.

## నేపధ్యము
ఈమె మస్కట్లో జన్మించింది. తండ్రి నిర్మాణరంగంలో వ్యాపారవేత్త. బొంబాయి జుహూ లోని విద్యానిధి పాఠశాలలో ప్రాథమికవిద్య పూర్తి చేసింది. 2001లో నాలో ఉన్న ప్రేమ చిత్రంద్వారా తెలుగు సినీ రంగ ప్రవేశం చేసింది. హిందీ టీవీ నటుడైన ఫైజల్ రజా ఖాన్ ను వివాహం చేసుకుంది.

## ఆత్మహత్యా ప్రయత్నం
జులై 22, 2002 హైదరాబాదులోని బంజారా హిల్స్ లో ప్రశాంత్ కుటీర్ అనే అతిథి గృహంలో నిద్ర మాత్రలు మింగి ఆత్మహత్యా ప్రయత్నం చేసింది. ఆమె సహ నటులు సుల్తానా, అర్జున్ సరైన సమయానికి గుర్తించి నిమ్స్ ఆసుపత్రికి తరలించిన తర్వాత ఆమె బ్రతికి బయటపడింది. ఆత్మహత్యాయత్నానికి గల కారణాలు మాత్రం బయటకు రాలేదు.

## గజాలా నటించిన తెలుగు చిత్రాలు
*ఓ చినదాన
*విజయం
*అల్లరి రాముడు (2002)
*స్టూడెంట్ నంబర్ 1
* ఫూల్స్ (2003)
*మల్లీశ్వరి (ప్రత్యేక నృత్యం)
*తొట్టిగ్యాంగ్
*భద్రాద్రి
*కలుసుకోవాలని
*జానకి వెడ్స్ శ్రీరామ్

## మూలాలు

వర్గం:తెలుగు సినిమా నటీమణులు
రెండవ ప్రపంచ యుద్ధం - ప్రపంచ యుద్ధంగా రూపాంతరం

**ప్రధాన వ్యాసం**: రెండవ ప్రపంచ యుద్ధం

1941 జూన్ ఆఖరులో జెర్మనీ ఇటలీ, ఫిన్లాండ్ లతో కలిసి సోవియెట్ యూనియన్ మీద దాడి చేసింది. ఈ పోరు మొదట్లో అక్ష రాజ్యాలు పెద్ద విజయాలనే నమోదు చేశాయి. పెద్ద ఎత్తున సోవియెట్ భూభాగాలు జెర్మనీ వశమయ్యాయి. కానీ నెలలు గడిచే కొద్దీ అక్షరాజ్యాల పురోగతి మందగించి శీతాకాలానికి పూర్తిగా ఆగిపోయింది. ఈ క్రమంలో సెప్టెంబరులో లెనిన్ గ్రాడ్, అక్టోబరులో సెవాస్టోపోల్ లను వశపరచుకోవటానికి ప్రయత్నాలు సాగాయి. రాజధాని నగరం మాస్కోపై కూడా ఇదే కాలంలో దాడులు జరిగాయి. డిసెంబరులో సోవియెట్లు జపాన్ ఆక్రమిత మంచూరియా వద్ద తమ సరిహద్దులో ఉన్న అదనపు బలగాలను వెనక్కి రప్పించి ఎదురుదాడికి దిగారు. 

జెర్మనీ సోవియెట్ యూనియన్ పై దాడిలో నిమగ్నమైన కాలంలో ఇంగ్లాండ్ తమ బలగాలను పునరేకీకరించనారంభించింది. 1941 ఆగస్టులో ఇంగ్లాండ్-సోవియెట్ యూనియన్ కలిసి ఇరాన్ ని ఆక్రమించాయి. ఆ విధంగా ఇరాన్ లోని చమురు కేంద్రాలు అక్షరాజ్యాల చేజిక్కకుండా చేయటమే కాకుండా సోవియెట్ యూనియన్ కు ఇంగ్లాండ్, అమెరికాల నుండి యుద్ధ పరికరాల సరఫరా సజావుగా జరిగేలా పర్షియన్ మార్గాన్ని తమ అధీనంలో ఉంచుకున్నాయి. అంతే కాకుండా, డిసెంబరులో ఇంగ్లాండ్ ఆఫ్రికాలో అక్ష రాజ్యాలపై ప్రతి దాడి జరిపి దాదాపు జెర్మనీ, ఇటలీ స్వాధీనపరచుకున్న భూభాగాలన్నింటినీ వశ పరచుకుంది.

**ముందు**: అక్షరాజ్యాల ముందంజ   **తరువాత**: మిత్రరాజ్యాల తొలి విజయం

వర్గం:రెండవ ప్రపంచ యుద్ధం
ఇబ్రాహీం (ప్రవక్త)

**ఇబ్రాహీం** ఇస్లాం ప్రవక్తలో ముఖ్యుడు. బైబిల్, తౌరాత్ (తోరాహ్) లలో ఇతని పేరు 'అబ్రహాము' గా ప్రస్తావింపబడింది. తండ్రిపేరు *ఆజర్* లేక *తారఖ్*, ఇతడు విగ్రహాలు తయారు చేసి అమ్ముకునే సంచారజాతికి చెందినవాడు, తానూ విగ్రహాలను తయారుచేసి అమ్మేవాడు. తనకుమారుణ్ణి (ఇబ్రాహీం ను) గూడా విగ్రహాలు అమ్మడానికి పంపేవాడు. విగ్రహాలుకొని వాటినిపూజించే ప్రజలను చూసి ఇబ్రాహీం ఆలోచనల్లో పడేవాడు. విగ్రహాలు మానవసృష్టి. సృష్టిని సృష్టికర్తగా భావించడం అహేతుకమని, వీటన్నికీ అతీతంగా విశ్వంలో ఏదో శక్తివుందని ఆసక్తియే అల్లాహ్ అని ప్రగాఢంగా నమ్మాడు. తనతండ్రి తయారుచేసిన విగ్రహాలను నమ్మలేక, అమ్మలేక తండ్రిచే నానాతిట్లూ తిన్నాడు. ఇబ్రాహీంకు ఇరువురు భార్యలు 'హాజిరా ', 'సారా '. ఇతని కుమారులు ఇస్మాయీల్, ఇస్ హాఖ్ లు, వీరూ ప్రవక్తలే. ఇబ్రాహీంకు ప్రవక్తలపితామహుడిగా గౌరవిస్తారు. ఇస్లాంలో ఇతనికి *ఖలీలుల్లా*గా బిరుదు గలదు. ఖలీలుల్లా, 'ఖలీల్ ' కలీల్ అంటే దేవుని స్నేహితుడు, మిత్రుడు అని అర్ధం. ఇస్లాంలో ఇతనికి *హనీఫ్* అనే బిరుదు గూడాగలదు. హనీఫ్ అనగా ఏకేశ్వరవిధానాన్ని కనుగొన్నవాడు, లేదా పునర్వవస్థీకరించినవాడు. ఇస్లాం మతం ఆదమ్తో మొదలయితే, ఇబ్రాహీం చే పునర్య్వవస్థీకరించబడింది. ముహమ్మద్ ప్రవక్తచే పటిష్ఠం చేయబడింది. ఇతను ప్రవేశపెట్టిన విధానాన్ని ఇబ్రాహీం మతము అనికూడా సంబోధిస్తారు. కానీ, ఇతను క్రొత్త మతాన్ని స్థాపించలేదు, ఆదమ్ తో ప్రారంభమయిన ఇస్లాం మతాన్ని దృఢీకరించాడు. ఇతని తరువాత అవతరించిన మత ప్రవక్తలు మూసా (మోషే) (యూదమతము) ఈసా (యేసు) (క్రైస్తవ మతము), ముహమ్మద్ ప్రవక్త (ఇస్లాం) ముగ్గురూ తమ విశ్వాసానికి మూల పురుషులలో ఒకనిగా ఇతన్ని భావిస్తారు.

ఇబ్రాహీం పేరు ఖురాన్ లోని 25 వివిధ సూరా లలో ప్రస్తావింపబడింది. మూసా (మోషే) తరువాత ఎక్కువగా ప్రస్తావింపబడిన పేరు ఇది.

సాధారణంగా కాబా గృహాన్ని ఇబ్రాహీం నిర్మించారని భావిస్తారు. కాని కాబా గృహాన్ని ఆదమ్ ప్రథమంగా నిర్మించారు. కాలగర్భంలో జీర్ణమయినది. అల్లాహ్ ఆజ్ఞతో, ఇదేస్థానంలో ఇబ్రాహీం, ఇస్మాయీల్ లు కలసి పునర్నిర్మించారు. ఈ కాబా గృహాన్నే అల్లాహ్ ఆరాధనా ప్రథమగృహంగా వర్ణిస్తారు. కాబా బయట ఇతడి పాదముద్రగల రాయి గలదు. హజ్ యాత్రికులందరూ ఈరాతిని దర్శిస్తారు.

## సున్నత్-ఎ-ఇబ్రాహీమి

సున్నత్ అనగా ఆచారం, సున్నత్-ఎ-ఇబ్రాహీమి అనగా, ఇబ్రాహీం ద్వారా సూత్రీకరించిన ఆచారాలు. అవి,

* హజ్
* ఖుర్బానీ
* బక్రీదు
* ఖత్నా, (దీనినే తెలుగులో 'సున్తీ' చేయుటగా వ్యవహరిస్తారు)
## ఇవీ చూడండి
* కురాన్ లో ఇతని పేరు మీద ఒక అధ్యాయం (సూరా) ఉంది. దీనిని వికీసోర్సు పేజీలో చూడవచ్చును - ఇబ్రాహీం (సూరా)
* ఇస్లామీయ ప్రవక్తలు

## మూలాలు

## బయటి లింకులు

* Abraham from the 1911 *Encyclopædia Britannica* at Wikisource.
* "Abraham" at chabad.org.
* Abraham smashes the idols (accessed 24 March 2011).
* "Journey and Life of the Patriarch Abraham", a map dating back to 1590.

వర్గం:ఇస్లామీయ ప్రవక్తలు
వర్గం:ఇబ్రాహీం మతములు
ఆయేషా టాకియా

**ఆయేషా టాకియా** (జ.1986 ఏప్రిల్ 10) సూపర్ చిత్రం ద్వారా తెలుగుతెరకు పరిచయమైన ఉత్తరాది నటి. ఈమెను దర్శకుడు కృష్ణవంశీ పరిచయం చేసాడు. ఈమె మొట్టమొదటి హిందీ సినిమా టార్జాన్:ద వండర్ కార్. ఈ చిత్రం ద్వారా 2004లో ఆమెకు ఫిలిం ఫేర్ ఉత్తమ డిబట్ పురస్కారం వచ్చింది. తెలుగు దర్శకుడు నగేష్ కుకునూర్ దర్శకత్వంలో వచ్చిన హిందీ సినిమా డోర్ సినిమా ద్వారా ఈమె నటనకు అత్యంత ఆదరణ లభించింది. ఆమె నటించిన ముఖ్యమైన సినిమాలలో సోచా నా థా (2005), డోర్ (2006) ఉన్నాయి. వాటికి ఉత్తమ నటిగా స్క్రీన్ పురస్కారాలు వచ్చాయి. ఆమె 2009లో వాంటెడ్ సినిమాలో నటించింది.

## బాల్య జీవితం
అయేషా టాకియా భారతదేశంలోని మహారాష్ట్రలోని ముంబైలో 1986 ఏప్రిల్ 10న జన్మించింది. ఆమె తండ్రి హిందువు, తల్లి ముస్లిం మతాలకు చెందినవారు. ఆమె చెంబూర్ లోని సెయింట్ ఆంథోనీ బాలికల ఉన్నత పాఠశాల పూర్వ విద్యార్థి. ఆమె 2009 మార్చి 1 న సమాజ్ వాదీ పార్టీ నాయకుడు అబూ అజ్మీ కుమారుడు ఫర్హాన్ అజ్మిని వివాహం చేసుకుంది. ఆమెకు ఒక కుమారుడు ఉన్నాడు.

## వృత్తి జీవితం
టాకియా తన 15 ఏళ్ళ వయసులో మోడల్‌గా తన వృత్తిని ప్రారంభించింది. ఆమె "ఐ యామ్ ఎ కాంప్లాన్ బాయ్! ఐ యామ్ ఎ కాంప్లాన్ గర్ల్!" ప్రకటనలో షాహిద్ కపూర్‌తో పాటు నటించింది  ఆమె ఫాల్గునీ పాథక్ "మేరీ చునార్ ఉద్ ఉద్ జయే" మ్యూజిక్ వీడియోలో కూడా నటించింది. తరువాత ఆమె నహీన్ నహీన్ అభి నహిన్ పాట "షేక్ ఇట్ డాడీ" రీమిక్స్ మ్యూజిక్ వీడియోలో నటుడు కీత్ సీక్వేరాతో పాటు నటించింది. ఈ రెండు పాటలను వినయ్ సప్రూ, రాధికారావు దర్శకత్వం వహించారు. ఇవి ఆమెను బాలీవుడ్ ప్రవేశించే అవకాశం ఇచ్చాయి. ఆమె సోచా అన థా, టార్జాన్:ద వండర్ సినిమాలలో నటనా ప్రస్థానాన్ని ప్రారంభించింది. సోచానా థా మొదటి చిత్రమైనా ముందుగా టార్జాన్ విడుదలైంది. అందువల్ల టార్జాన్ ఆమె తొలిచిత్రమైంది. ఈ చిత్రంలో ఆమె నటనకు 2004 లో ఫిలింఫేర్ ఉత్తమ తొలి అవార్డును గెలుచుకుంది.

టాకియా బాక్స్ ఆఫీస్ వద్ద పరాజయం అయిన పలు చిత్రాల్లో నటించింది. ఏది ఏమయినప్పటికీ 2006 డోర్ అనే చిన్న బడ్జెట్ చిత్రంలో ఆమె చేసిన కృషికి ఆమె ప్రశంసలు అందుకుంది. ఇందులో సాంప్రదాయ ఉమ్మడి కుటుంబంలో నివసిస్తున్న యువ వితంతువు రాజస్థానీ మహిళ పాత్రను పోషిస్తుంది. ఈ చిత్రంలో ఆమె నటనకు ఉత్తమ నటిగా జీ సినీ క్రిటిక్స్ అవార్డుతో సహా పలు అవార్డులను గెలుచుకుంది. బాలీవుడ్ తో పాటు, టాకియా 2005 తెలుగు చిత్రం సూపర్ లో టాలీవుడ్ స్టార్ అక్కినేని నాగార్జునతో కలిసి నటించింది. దీని కోసం ఆమె ఉత్తమ నటి - తెలుగుకు ఫిలింఫేర్ అవార్డుకు ఎంపికైంది. సల్మాన్ ఖాన్తో కలిసి నటించిన ప్రభుదేవా నిర్మించిన వాంటెడ్ ఆమె 2009 లో అతిపెద్ద బ్లాక్ బస్టర్లలో ఒకటిగా నిలిచింది. ఈ చిత్రం సంవత్సరంలో అత్యధిక వసూళ్లు చేసిన మూడవ చిత్రం. ఆమె పాత్ర అనుకూల సమీక్షలను అందుకుంది.

2011 లో ఆమె మోడ్‌లో నటించింది, దీనికి మంచి స్పందన లభించింది. 2012 లో ఆమె సంగీత-రియాలిటీ షో సుర్ క్షేత్ర ఏకైక సీజన్‌ను నిర్వహించింది.

## నటించిన తెలుగు చిత్రాలు
*సూపర్

## హిందీ సినిమాలు
# టార్జాన్
# డోర్

## మూలాలు

## బాహ్య లంకెలు

* 

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1986 జననాలు
వర్గం:జీవిస్తున్న ప్రజలు
చలనచిత్రీకరణ

**చలనచిత్రీకరణ** (Film making) అంటే చలనచిత్రాన్ని తయారు చేసే విధానం.

## గురించి
చలనచిత్రీకరణ అనేది ఎన్నొ శాఖల,సాంకేతిక నిపుణుల,పరికరముల సమన్వయముతొ శాస్రీయంగ,స్రుజనాత్మకతతొ నిర్మించే ప్రక్రియ.
## ఉపయోగించు శాఖలు
thumb|180 కోణం విధి
**సినిమ రంగం**
*దర్శకుడు
*సినిమాటొగ్రాఫర్
*ఎడిటర్
*కళాదర్శకుడు
*సంగీతదర్శకుడు
*రచయిత
*న్రుత్యదర్శకుడు
*రూపశిల్పి
*శబ్ధగ్రహకుడు
*నటులు
*కార్యనిర్వాహకులు
*నిర్మాతలు
*డాక్యుమెంటరీ 
*వార్తా రంగం 
*ప్రకృతి చిత్రీకరణ
*ఆటలు
*అంతరిక్షం 
*విద్య
*విగ్ణాన రంగాలు

## నేర్చుకొనే విధానం
*విద్యాలయాలు 
*పుస్తకాలు
*అవార్డులు 
## లింకులు

## సేవలు
## మరింత సమాచారం
## వెలుపలి లింకులు

## వనరులు,సమాచార సేకరణ
చలనచిత్రీకరణ గురించి-ఇంగ్లీష్ వికీపీడియా : లింక్

### వికీ పుస్తకాలు ఇంగ్లీష్ లో

*
*

### వికీవర్సిటి

*Wikiversity Courses in Filmmaking
* 

## మూలాలు

## ఇవీ చూడండి
* అర్రి ( arri )
* పానావిజన్ (Panavision)
* కెమెరా (camera)
* కోడాక్ (Kodak)
* మూవీ కెమెరా movie camera
* డిజిటల్ ఎస్ ఎల్ ఆర్ కెమెరా (Digital SLR camera)
* సినిమాటోగ్రఫీ (Cinematography)
* చలనచిత్రీకరణ (movie making)
* మల్టిమీడియా (multimedia)
* అడోబ్ (Adobe)
* ఇమేజ్ ఎడిటింగ్ (Image editing) 
* జింప్ (GIMP)
* రాస్టేర్ గ్రాఫిక్స్ ఎడిటింగ్ సాఫ్టువేరు (Raster graphics editing software)
* యానిమేషన్ (Animation)
* స్టాప్ మోషన్ యానిమేషన్ (Stop motion animation)
* దృశ్యం (video)

వర్గం:సినిమా
మూవీ కెమెరా

మూవీ కెమేరా (Movie Camera) అంటే చలనచిత్రాలని,ద్రుశ్యాలని చిత్రీకరించు పరికరం లేదా యంత్రం.   

## కెమేరా గురించి
ఇప్పుడు చలనచిత్రీకరణ కోసం అర్రి,పానావిజన్,బోలేక్స్ లాంటి సంస్థలు రకరకాలయిన ఫార్మాట్(Format) లలో మూవీ కెమేరాలు తయారుచేస్తున్నారు.

## పనిచేసే చేసే విధానం
 
మీడియా:Moviecam_schematic_animation.gif
మీడియా:http://upload.wikimedia.org/wikipedia/commons/a/ad/Moviecam_schematic_animation.gif

## తయారు చేసే సంస్థలు

## వివిధ ఫార్మాట్ కెమేరాలు

## 16ఎంఎం
thumb|బొలెక్స్ సంస్థ 16ఎంఎం కెమెరా

## 35ఎంఎం
## 65/70 ఎంఎం
## లింకులు
## సేవలు
## మరింత సమాచారం
## వెలుపలి లింకులు
## వనరులు,సమాచార సేకరణ
మూవీ కెమేరా గురించి-ఇంగ్లీష్ వికీపీడియా : లింక్

## మూలాలు

## ఇవీ చూడండి
* అర్రి
* పానావిజన్ (Panavision)
* కెమెరా (camera)
* కోడాక్ (Kodak)
* డిజిటల్ ఎస్ ఎల్ ఆర్ కెమెరా (Digital SLR camera)
* సినిమాటోగ్రఫీ (Cinematography)
* చలనచిత్రీకరణ (movie making)
* మల్టిమీడియా (multimedia)
* అడోబ్ (Adobe)
* ఇమేజ్ ఎడిటింగ్ (Image editing) 
* జింప్ (GIMP)
* రాస్టేర్ గ్రాఫిక్స్ ఎడిటింగ్ సాఫ్టువేరు (Raster graphics editing software)
* యానిమేషన్ (Animation)
* స్టాప్ మోషన్ యానిమేషన్ (Stop motion animation)
* దృశ్యం (video)

వర్గం:ఆంగ్ల పదజాలము
పానావిజన్

ఉడ్లాండ్ హిల్స్, కాలిఫొర్నియా, అమెరికాలో ఉన్న **పానావిజన్** (PANAVISION) అనే సంస్థ చలనచిత్ర పరిశ్రమకి అవసరమయిన మూవీ కెమేరాలు, లైటింగ్, ఫిల్టర్లు, గ్రిప్ పరికరాల తయారి, అద్దెకి ఇవ్వటం చేసే సంస్థ. 

## పానావిజన్ గురించి

## చరిత్ర
## విశేషాలు
## ఉత్పత్తులు
## సేవలు
## మరింత సమాచారం

## వెలుపలి లింకులు
* పానావిజన్ సంస్థ అధికారిక వెబ్సైటు : లింక్

## వనరులు,సమాచార సేకరణ
పానావిజన్ సంస్థ గురించి-ఇంగ్లీష్ వికీపీడియా : లింక్

## మూలాలు

వర్గం:అంతర్జాతీయ వ్యాపార సంస్థలు
గొంగళ్ళమూడి

**గొంగళ్ళమూడి **, నందివాడ మండలం కృష్ణా జిల్లాలో ఉంది.గుడివాడకు 8 కిలో మీటర్ల దూరంలో ఉంది.
## సమీప గ్రామాలు
గుడివాడ, హనుమాన్ జంక్షన్, పెడన, ఏలూరు

## సమీప మండలాలు
గుడివాడ, పెదపారుపూడి, ముదినేపల్లి, మండవల్లి

## గ్రామానికి రవాణా సౌకర్యాలు
మండవల్లి, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 52 కి.మీ

## గ్రామంలో విద్యా సౌకర్యాలు
మండల పరిషత్ పాఠశాల
## గ్రామ పంచాయతీ
ఇది అనమనపూడి గ్రామానికి శివారు గ్రామం.
## గ్రామంలో ప్రధాన పంటలు
వరి, మినుము

## గ్రామంలో ప్రధాన వృత్తులు
వ్యవసాయం
## గ్రామ విశేషాలు
#ఐక్య భావానికీ, పొదుపుకూ, శ్రమ జీవనానికీ ఈ గ్రామం ప్రజలు ప్రసిధ్ధి గాంచారు.
#ఈ గ్రామవాస్తవ్యులైన శ్రీ వెలగపూడి రామారావు, విజయవాడలోని, "వెల్కో ఇన్ ఫ్రాటెక్ ప్రాజెక్టు" అను సంస్థకు ఎం.డి.గా ఉన్నారు. వీరు తన స్వగ్రామంపై మక్కువతో, ఈ గ్రామాన్ని ఆకర్షణీయ గ్రామం (Smart villege) గా తీర్చిదిదాలనే తలంపుతో గ్రామాన్ని దత్తత తీసికొన్నారు. వీరు ఇంతకు మునుపే గ్రామంలో కొన్ని అభివృద్ధి కార్యక్రమాలు చేపట్టినారు. [1]

## మూలాలు

## వెలుపలి లింకులు
[1] ఈనాడు అమరావతి; 2015, మే-16; 5వపేజీ.
చార్లెస్ డికెన్స్

**చార్లెస్ డికెన్స్**' (1812 ఫిబ్రవరి 7 – 1870 జూన్ 9) ప్రసిద్ధి గాంచిన ఆంగ్ల నవలా రచయిత, సామాజిక కార్యకర్త. విక్టోరియన్ సామ్రాజ్యం ఉచ్చస్థితిలో ఉన్నపుడు, పారిశ్రామిక విప్లవం అభివృద్ధి చెందుతున్న రోజుల్లో ఈయన మొదటి తరం రచయిత. గొప్ప ఆంగ్ల రచయితల్లో ఒకడిగా కొనియాడబడే ఈయన ఆసక్తి కరమైన కథనంతోనూ, గుర్తుండిపోయే పాత్రలతోనూ ప్రపంచ వ్యాప్తంగా జీవితకాలంలో మంచి అభిమానులను సంపాదించుకున్నాడు.

వర్గం:ప్రపంచ ప్రసిద్ధులు
వర్గం:1812 జననాలు
వర్గం:1870 మరణాలు
వర్గం:ఆంగ్ల రచయితలు
వర్గం:సామాజిక కార్యకర్తలు
మాధవపెద్ది గోఖలే

**మాధవపెద్ది గోపాలకృష్ణ గోఖలే (మా.గోఖలే)** తెలుగు సినిమా ప్రపంచంలో ఉన్నతమైన కళా దర్శకుడు, చిత్రకారులు.

ఇతడు గుంటూరు జిల్లా, తెనాలి తాలూకా, బ్రాహ్మణకోడూరు గ్రామములో 1917లో జన్మించాడు. ఇతని తండ్రి మాధవపెద్ది లక్ష్మీనరసయ్య స్వాతంత్రోద్యమంలో పాల్గొన్న జాతీయవాది. ఇతడు కొడవటిగంటి కుటుంబరావుకి దగ్గర బంధువు. గోఖలే విజయా స్టుడియోలో శాశ్వత కళా దర్శకులుగా పనిచేసి, ఎన్నో విజయవంతమైన పౌరాణిక, చారిత్రక చిత్రాలు విజయం పొంది శాశ్వత స్థానం పొందడానికి కీలకమైన కృషి చేశాడు. అంతే కాకుండా గోఖలే మంచి చిత్రకారుడు, సాహితీవేత్త, జర్నలిస్టు, మానవతావాది. 'ఆంధ్రపత్రిక', 'భారతి', 'యువ', 'ఆంధ్రజ్యోతి', 'ప్రజాశక్తి' పత్రికలలో ఎన్నో చిత్రాలు వేశాడు. రచనా రంగములో కూడా కృషి చేసి 'బల్లకట్టు పాపయ్య', 'మూగజీవాలు (కథాసంపుటి) ', 'గోఖలే కథలు' మున్నగు రచనలు చేశాడు. ఇతడు గ్రామీణ జీవితాలను తన కథలలో అతి సహజంగా సాక్షాత్కరింప చేశాడు.

పాతాళభైరవి, మాయా బజార్ తదితర చిత్రాల్లో కథాకాలంనాటి పరిస్థితులు ప్రస్ఫుటంగా కనిపించేందుకు గోఖలే ప్రత్యేక శ్రద్ధ తీసుకున్నాడు. పాత్రధారులు ధరించే సుస్తులు, నగలు, కట్టూ బొట్టూ అచ్చం తెలుగుతనం ఉట్టిపడేవి. చలనచిత్రాలకు సంబంధించిన వివరణాత్మకమైన స్కెచ్ లు వేసేవాడు.

అతడు ప్రజాశక్తి, ఆంధ్రపత్రికలలో జర్నలిస్టుగా పనిచేశాడు. ఆయన విశిష్ట వ్యక్తిత్వం, సమస్యలపై సంపూర్ణ అవగాహన ఆయన రచనలలో కనిపించేది. ఇతడు తెనాలిలోని రామ విలాస సభతో సన్నిహిత సంబంధాలు కలిగివుండేవాడు. ఇతడు అభ్యుదయ రచయితల సంఘం లోను, ఆంధ్ర కళాకారుల సంఘం లోను, ఆంధ్ర చిత్రకళా పరిషత్తు లోను సభ్యులుగా ఉన్నాడు.

ఇతడు 1981 సంవత్సరంలో మరణించారు.

## చిత్ర సమాహారం

thumb|225px| భారతి 1950 మే సంచికలో ప్రచురితమైన గోఖలే వర్ణచిత్రం 
# శ్రీకృష్ణసత్య (1971)
# శ్రీకృష్ణ విజయం (1971)
# శ్రీకృష్ణావతారం (1967)
# శ్రీ కృష్ణార్జున యుద్ధం (1963)
# మహామంత్రి తిమ్మరుసు (1962)
# భక్త జయదేవ (1961)
# జగదేకవీరుని కథ (1961)
# మహాకవి కాళిదాసు (1960)
# అప్పు చేసి పప్పు కూడు (1958)
# మాయా బజార్ (1957)
# మిస్సమ్మ (1955)
# చంద్రహారం (1954)
# ధర్మ దేవత (1952)
# పెళ్ళిచేసి చూడు (1952)
# పాతాళ భైరవి (1951)
# షావుకారు (1950)
# రైతుబిడ్డ (1939)

## మూలాలు

*తెరమీద కనిపించడు గోఖలే దాగి ఉంటాడు ఫ్రేములో ప్రతి ఫ్రేములో, ఎస్.వి.రామారావు ఆంధ్రప్రభ విశేష ప్రచురణ 'మోహిని' లో రచించిన వ్యాసం ఆధారంగా.

## బయటి లింకులు
*ఐ.ఎమ్.డి.బి.లో గోఖలే పేజీ.

[వర్గం:[తెలుగు సినిమా కళా దర్శకులు]]
వర్గం:తెలుగువారిలో చిత్రకారులు
వర్గం:1917 జననాలు
వర్గం:1981 మరణాలు
వర్గం:గుంటూరు జిల్లా కథా రచయితలు
వర్గం:గుంటూరు జిల్లా సినిమా కళా దర్శకులు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా పాత్రికేయులు
ఎగువపల్లి (కొత్తగేరి)

**ఎగువపల్లి (కొత్తగేరి)**, అనంతపురం జిల్లా, రామగిరి మండలానికి చెందిన రెవెన్యూయేతర గ్రామం. ఈ గ్రామం కర్ణాటక, ఆంధ్రప్రదేశ్ ల మధ్యవుంది.. ఈ గ్రామం జిల్లా కేంద్రమైన అనంతపురం (వయా తగరకుంట) నుంచి 55 కి. మీ. దూరంలో ఉంది.ఈ ఊరిని 300 ఏళ్ళ కిందట చలిచీమల వారు నిర్మించారు. కాలక్రమంలో రూకలపల్లిగా, ఎగువపల్లి, (వెంకటమనహల్లి) గా మార్పు చెందింది.

## గ్రామ విషయాలు
* గ్రామ ప్రజల ప్రధాన వృత్తి వ్యవసాయం
* గ్రామంలో కమ్మ వారి జనాభా ఎక్కువ
* ప్రధాన పంట వేరుశెనగ, కంది, ప్రొద్దు తిరుగుడుశనగ

## మూలాలు

## వెలుపలి లంకెలు

వర్గం:రామగిరి మండలం లోని రెవెన్యూయేతర గ్రామాలు
మీకాయీల్

thumb|మిఖాయేలు సాతానును ఓడిస్తూనట్టు, గ్విడో రెన్ చిత్రీకరించిన చిత్రం
అరబ్బీ సాంప్రదాయంలో, ఖురాన్‌లో ప్రస్తావించబడిన **మీకాయీల్** అంటే బైబిల్ సంప్రదాయంలోని **మిఖాయేలు** (Michael) దేవదూత. ఖురాన్ లో ఇతని ప్రస్తావన ఒకసారి మాత్రమే ఉన్నది. హదీస్ పండితుల అభిప్రాయం ప్రకారం, సూరా 11:72లో ఇబ్రాహీం ప్రవక్తను దర్శించిన ముగ్గురు దూతలలో మీకాయీల్ ఒకడు. ఇతడు ఏడవ ఆకాశలోకంలో వుంటాడు. ఇతని రెక్కలు పచ్చరంగులో ఉంటాయి. ఇస్లామీయ ధర్మగ్రంథాల ప్రకారం జిబ్రయీల్(గాబ్రియేలు) తరువాతి స్థానం ఇతడిదే. మహమ్మదు ప్రవక్త ఉల్లేఖనాల ప్రకారం జిబ్రయీల్ తరువాత మీకాయీల్ కూడా మహమ్మద్ ప్రవక్తను దీవించారని, అందుకే 'మీకాయీల్' కు *దీవెనల దూత అని అంటారు. "దీవెనల దూత" అంటే* ఆశీర్వాదాలను లేదా శుభవార్తలను మోసుకొచ్చే దేవదూత *అని అర్థం* అంటారు.

## బైబిల్ లోని కొత్త నిబంధన

బైబిల్ ప్రకారం, ఏడుగురు ప్రధాన దేవదూతలు మెనోరా కొమ్మలతో సంబంధం కలిగి ఉన్నారనే నమ్మకం ఉంది. మెనోరా అనేది దేవుని సింహాసనం ముందు ఉండే ఏడు ఆత్మలకు ప్రతీక. బైబిల్ లోని ప్రకటన గ్రంథం 4వ అధ్యాయం 5వ వాక్యంలో (ఆ సింహాసనములో నుండి మెరుపులును ధ్వనులును ఉరుములును బయలు దేరుచున్నవి. ఆ సింహాసనము ఎదుట ఏడు దీపములు ప్రజ్వలించుచున్నవి; అవి దేవుని యేడు ఆత్మలు) ఈ ప్రస్తావన ఉంది  ప్రకటన 12:7-12లో ప్రధాన దేవదూత మిఖాయేలు, సాతానుతో (మహా ఘటసర్పం) స్వర్గంలో యుద్ధం చేసి, సాతానుని, అతని దూతలను భూమి మీదకు పడద్రోశాడని స్పష్టంగా ఉంది;  యేసు రాకడ సమయంలో సాతాను పతనం అనేది దేవుని రాజ్యం స్థాపించబడటాన్ని, సాతానుకు భూమిపై ఉన్న అధికారం అంతం అవ్వడాన్ని సూచిస్తుందని క్రైస్తవ సిద్ధాంతం చెబుతుంది, ఇది పాత నిబంధన (యూదు మతం) నుండి కొత్త నిబంధన (క్రైస్తవ మతం) కు మారడానికి, రక్షణ మార్గం యేసు ద్వారా మాత్రమేనని స్థాపించడానికి ఒక ముఖ్యమైన సంకేతం.  లూకా 22:31లో, యేసు పేతురుతో, “సాతాను మిమ్మును గోధుమలవలె జల్లెడపట్టనొల్లనని దేవునివలన అనుమతి పొందియున్నాడు” అని చెప్పాడు, అంటే శిష్యులందరి విశ్వాసాన్ని సాతాను పరీక్షించాలని, ముఖ్యంగా పేతురును తీవ్రంగా శోధించాలని దేవుని అనుమతి సాతాను కోరుతాడు. దానికి యేసు వ్యతిరేకిస్తాడు.

యూదా గ్రంథంలో మిఖాయేలు పేరు రెండవసారి ప్రస్తావించబడింది. అతను మోషే శరీరం విషయంలో సాతానుతో వాదిస్తాడు. యూదా గ్రంథం 9–10 వచనాలలో, మిఖాయేలు సాతానును దూషించకుండా, "ప్రభువు నిన్ను గద్దించును గాక" అని మాత్రమే చెప్తాడు. ఇది అపవిత్రమైన వారిని ఖండించే అధికారం ప్రభువుదేనని, మనకు అటువంటి అధికారం లేదని, దుష్టశక్తులను దూషించకూడదని బోధిస్తుంది. 

## ఇవీ చూడండి
* మలాయిక

## మూలాల


*

వర్గం:మలాయిక
వర్గం:క్రైస్తవ మతము
ఆస్కార్ వైల్డ్

**ఆస్కార్ వైల్డ్** (అక్టోబర్ 16, 1854 – నవంబర్ 30, 1900) ఐర్లండుకు చెందిన నాటక రచయిత, నవలా రచయిత, కవి, కథా రచయిత. ఆయన రచనల్లోని చతురత పాఠకులను ఇట్టే ఆకట్టుకుంటుంది. లండన్ను విక్టోరియా రాణి పరిపాలించే కాలంలో ఆయన ప్రముఖ రచయితల్లో ఒకడిగానే కాక ఆయన సమకాలికుల్లో ఒక ప్రత్యేక స్థానాన్ని సంపాదించుకున్నాడు. 
## బాల్యం
ఆస్కార్ వైల్డ్ డబ్లిన్ లోని 21, వెస్ట్‌లాండ్ రో అనే ప్రదేశంలో జన్మించాడు. ఒక ఆంగ్లో-ఐరిష్ కుటుంబంలో ఆయన రెండో సంతానంగా జన్మించాడు. ఆయన తల్లిదండ్రులు సర్ విలియం వైల్డ్, జేన్ ఫ్రాంకెస్కా వైల్డ్. జేన ఒక మంచి రచయిత్రి మాత్రమే కాకుండా *యంగ్ ఐర్లాండర్స్* అనే ఒక విప్లవ సంస్థకు కవయిత్రిగా కూడా పనిచేసేది. జీవితాంతం ఐరిష్ జాతీయురాలుగానే గడిపింది.

సర్ విలియం ఐర్లాండ్ లోనే పేరొందిన కన్ను, చెవి వ్యాధుల స్పెషలిస్టు. 1864 లో వైద్య రంగానికి ఆయన చేసిన సేవలకు గాను బ్రిటిష్ ప్రభుత్వం *సర్* బిరుదునిచ్చి సత్కరించింది. ఆయన పురావస్తు శాస్త్రం మీద, జానపదుల మీద కూడా కొన్ని పుస్తకాలు రాశాడు. పేరొందిన వితరణశీలి. ట్రినిటీ కాలేజ్ డబ్లిన్ కు వెనుక ఉన్న లింకన్ ప్లేస్ అనే ప్రదేశంలో ఉన్న డిస్పెన్సరీలో ఆయన నగరంలోని పేదప్రజలకు ఉచితంగా వైద్యం చేసేవాడు.

## మూలాలు

వర్గం:1854 జననాలు
వర్గం:1900 మరణాలు
వర్గం:ఆంగ్ల రచయితలు
రామకృష్ణ

**రామకృష్ణ** తెలుగువారిలో కొందరి పేరు.
* పైడిమర్రి రామకృష్ణ : బాలల సాహిత్య రచయిత.
*నటరాజ రామకృష్ణ,  నాట్యకారుడు.
*రామకృష్ణ (చిత్రకారుడు), సుప్రసిద్ధ వ్యంగ్య చిత్రకారుడు.
*రామకృష్ణ (గాయకుడు)
*రామకృష్ణ (నటుడు)
*రామకృష్ణ (కన్నడ నటుడు)
*రామకృష్ణ (సినిమా)
*వెలగపూడి రామకృష్ణ, పారిశ్రామిక వేత్త.
*బాడిగ రామకృష్ణ, పార్లమెంటు సభ్యుడు.
*కోడి రామకృష్ణ
*పరుచూరి రామకృష్ణ, సాంఖ్యక శాస్త్రంలో మేధావి.
*మిరియాల రామకృష్ణ, కవి.
*తెనాలి రామకృష్ణ
*రామకృష్ణ పరమహంస - ఆధ్యాత్మిక గురువు
*రామకృష్ణ మఠము - రామకృష్ణ పరమహంస ఏర్పాటు చేసిన సన్యాసాశ్రమం
*రామకృష్ణ రంగారావు బొబ్బిలి రాజవంశానికి చెందిన 13వ రాజు
*నందమూరి రామకృష్ణ, ఎన్.టి.రామారావు కుమారుడు, రామకృష్ణా స్టుడియోస్ అధిపతి.
*వకుళాభరణం రామకృష్ణ, చరిత్ర పరిశోధకులు.
----
* రామకృష్ణమాచార్యులు, అయోమయ నివృత్తి పేజీ.
* రామకృష్ణారావు, అయోమయ నివృత్తి పేజీ.

వర్గం:పుంలింగ పేర్లు
డయోడ్

right
**డయోడ్** ఒక రెండు టర్మినళ్ళు కలిగిన (ద్విశీర్ష) ఎలక్ట్రానిక్ పరికరం. ఇది ఒక దిశలో విద్యుత్ ప్రవాహానికి దాదాపు సున్నా నిరోధం కలిగిఉంటుంది. అలాగే దానికి వ్యతిరేక దిశలో విద్యుత్ ప్రవాహాన్ని దాదాపు పూర్తిగా నిరోధిస్తుంది. సెమి కండక్టర్ (అర్ధవాహకం) డయోడ్లు ఇప్పుడు ఎక్కువగా ఉనికిలో ఉన్నాయి. ప్రస్తుతం డయోడ్లను ఎక్కువగా సిలికాన్తో తయారు చేస్తున్నారు. కొన్నిసార్లు ఇతర అర్ధవాహక మూలకాలైన సెలీనియం, జర్మేనియం లాంటి వాటిని కూడా ఉపయోగిస్తుంటారు.
## ప్రధాన లక్షణాలు
డయోడు యొక్క ప్రధాన లక్షణాలు ఒక వైపు నుంచి విద్యుత్ ప్రసారాన్ని అనుమతించడం. దీన్నే డయోడు యొక్క ముందు దిశ అనవచ్చు. దానికి వ్యతిరేక దిశలో విద్యత్తును అనుమతించకపోవడం. దీన్ని డయోడు యొక్క వ్యతిరేక దిశ అనవచ్చు. కాబట్టి ఈ డయోడును ఏదైనా భౌతిక పదార్థాలను ఒక వైపు మాత్రమే పంపించగల చెక్ వాల్వుతో పోల్చవచ్చు. ఈ లక్షణం వల్లనే డయోడును *ఆల్టర్నేట్ కరెంటు* (నిర్ణీత సమయానికొకసారి దిశ మార్చుకునే విద్యుత్ ప్రవాహం) ను *డైరెక్టు కరెంటు* (ఎల్లప్పుడూ ఒకే వైపుగా ప్రవహించే విద్యుత్ ప్రవాహం) గా మార్చడానికి ఉపయోగిస్తారు. అప్పుడు ఇది *రెక్టిఫయర్* లా పని చేస్తుంది.

## చరిత్ర
థర్మియోనిక్ డయోడ్లు (వ్యాక్యూం ట్యూబ్), అర్ధవాహక డయోడ్లు రెండూ వేర్వేరుగా సుమారుగా ఒకే కాలంలో (1900 దశకం) తయారు చేశారు. అప్పట్లో వీటిని రేడియో రిసీవర్ డిటెక్టర్లుగా తయారు చేశారు. 1950ల వరకు, రేడియోలలో వాక్యూమ్ డయోడ్‌లనే తరచుగా ఉపయోగించేవారు. ఎందుకంటే మొదట్లో అర్ధవాహక డయోడ్‌లు తక్కువ స్థిరంగా ఉండేవి. ఇంకా, చాలా రిసీవింగ్ సెట్‌లు యాంప్లిఫికేషన్ కోసం వాక్యూమ్ ట్యూబ్‌లను కలిగి ఉంటాయి. ఆ ట్యూబ్‌లో థర్మియోనిక్ డయోడ్‌లను సులభంగా చేర్చే వీలు ఉండేది (ఉదాహరణకు 12SQ7 డబుల్ డయోడ్ ట్రయోడ్). ఇంకా వాక్యూమ్-ట్యూబ్ రెక్టిఫైయర్‌లు, గ్యాస్-ఫిల్డ్ రెక్టిఫైయర్‌లు ఆ సమయంలో అందుబాటులో ఉన్న సెమీకండక్టర్ డయోడ్‌ల (సెలీనియం రెక్టిఫైయర్ల కంటే మెరుగ్గా కొన్ని అధిక-వోల్టేజ్/హై-కరెంట్ రెక్టిఫికేషన్ పనులను నిర్వహించగల సామర్థ్యం కలిగి ఉన్నాయి.

## ఇవి కూడా చూడండి
* ట్రాన్సిస్టర్
## మూలాలు


వర్గం:ఎలక్ట్రానిక్స్
గోపాలకృష్ణ గోఖలే

**గోపాలకృష్ణ గోఖలే** (మే 9, 1866 - ఫిబ్రవరి 19, 1915)  భారత స్వాతంత్ర్య సమర యోధుడు, సామాజిక సేవకుడు. భారత జాతీయ కాంగ్రెస్ సీనియర్ నాయకుడు. 1885 నుంచి 1905 వరకు మితవాదులు ప్రాబల్యం వహించిన భారత జాతీయ కాంగ్రెస్లో ప్రముఖపాత్ర వహించాడు. 1902 నుంచి 1915లో మరణించే వరకు భారత శాసనమండలి సభ్యుడిగా ఉన్నాడు. 1905లో *సర్వెంట్స్ ఆఫ్ ఇండియా సొసైటీ*ని ఏర్పాటుచేశాడు. బ్రిటీష్ వారి విధానాలను తీవ్రంగా వ్యతిరేకించకున్ననూ భారతీయులలో జాతీయతాభావాన్ని పెంపొందించడానికి కృషిచేశాడు.

## బాల్యం, విద్య
గోపాల కృష్ణ గోఖలే 1866 మే 9 సంవత్సరంలో చెన్నై ప్రెసిడెన్సీ (ప్రస్తుత చెన్నై) లోని వడపళనిలో జన్మించాడు. వారిది పేద బ్రాహ్మణుల కుటుంబం. కానీ ఆయన తల్లిదండ్రులు ఆయనకు ఆంగ్ల మాధ్యమంలోనే విద్యను ఏర్పాటు చేశారు. ఆ విద్యతో బ్రిటీష్ ప్రభుత్వంలో ఏదైనా గుమాస్తాగానో, చిరుద్యోగిగానే స్థిరపడతాడని వారి ఆలోచన. కళాశాల విద్యనభ్యసించిన మొదటి తరం భారతీయుల్లో గోఘలే ప్రముఖుడు. 1884లో ఎఫిన్‌స్టోన్ కళాశాల నుంచి విద్యను పూర్తి చేశాడు. ఆంగ్ల మాధ్యమంలో విద్యనభ్యసించడం వలన ఆయన ఆంగ్లంలో నిష్ణాతుడవడమే మాకుండా పాశ్చాత్య రాజకీయాలను అవగాహన చేసుకున్నాడు. పాశ్చాత్య తత్వ శాస్త్రాన్నీ ఆకళింపు చేసుకున్నాడు. జాన్ స్టువార్ట్ మిల్, ఎడ్మండ్ బర్క్ లాంటి తత్వవేత్తల భావనలను అమితంగా అభిమానించేవాడు.

18 వయసులోనే అతను డిగ్రీ పూర్తి చేసాడు

## భారత స్వాతంత్ర్యోద్యమము
ఇతను సర్వెంట్స్ ఆఫ్ ఇండియా సొసైటీని స్థాపించాడు.

## జిన్నాకు, గాంధీకి గురువు
ముహమ్మద్ అలీ జిన్నా, మహాత్మా గాంధీ లకు రాజకీయ గురువు.

## గోఖలే ఇన్‌స్టిట్యూట్
గోఖలే ఇన్‌స్టిట్యూట్ ఆఫ్ పొలిటిక్స్ అండ్ ఎకనామిక్స్ (GIPE), సాధారణంగా గోఖలే ఇన్‌స్టిట్యూట్ అనే పేరుతో ప్రసిద్ధి. భారత్ లో ప్రాచీన ఆర్థికశాస్త్ర విద్యాలయం. ఇది మహారాష్ట్ర పుణె లోని జింఖానా ప్రాంతంలో గలదు. సర్వెంట్స్ ఆఫ్ ఇండియా సొసైటీ వారి ఆర్థిక సహాయముతో స్థాపించబడిన విద్యాలయం. నేటికినీ సర్వెంట్స్ ఆఫ్ ఇండియా సొసైటీ వారే ఈ విద్యాలయానికి ట్రస్టీలు.

## కుటుంబం
గోఖలే రెండు సార్లు వివాహం చేసుకున్నాడు. 1880 లో ఆయనకు సావిత్రీ బాయితో బాల్య వివాహం జరిగింది. ఆమె కొంతకాలానికి అనారోగ్యంతో మరణించింది. తర్వాత 1887లో రిషిబామ అనే ఆమెను వివాహం చేసుకున్నాడు. ఆమె ఇద్దరు కుమార్తెలను జన్మనిచ్చి 1899లో మరణించింది. తర్వాత ఆయన మళ్ళీ వివాహం చేసుకోలేదు. ఆయన సంతానాన్ని బంధువులే పెంచి పెద్దచేశారు.

## మూలాలు

## వెలుపలి లంకెలు

వర్గం:మహారాష్ట్ర వ్యక్తులు
వర్గం:1866 జననాలు
వర్గం:1915 మరణాలు
వర్గం:మహారాష్ట్ర స్వాతంత్ర్య సమర యోధులు
మహా శ్వేతాదేవి

**మహా శ్వేతాదేవి** (జనవరి 14, 1926 - జూలై 28, 2016) ( (బెంగాలీ: মহাশ্বেতা দেবী ) పశ్చిమ బెంగాల్కు చెందిన సుప్రసిద్ధ నవలా రచయిత, సామాజిక కార్యకర్త.

ఆమె 1926లో ప్రస్తుత బంగ్లాదేశ్ రాజధాని నగరమైన ఢాకాలో జన్మించింది. ఆమె తండ్రి మనిష్ ఘటక్ కూడా కవి, నవలా రచయిత. తల్లి ధరిత్రి దేవి కూడా రచయిత, సామాజిక కార్యకర్త.

## తొలి జీవితం
1926 లో జన్మించిన ఆమె విద్యాభాసం స్థానికంగా ఢాకాలోనే కొనసాగింది. స్వాతంత్ర్యం తరువాత జరిగిన దేశ విభజన సమయంలో కుటుంబం పశ్చిమ బెంగాల్‌కు మార్పుచేయడంతో ఆ తరువాత రవీంద్రనాథ్ ఠాగూర్ స్థాపించిన శాంతి నికేతన్ లోని విశ్వభారతి విశ్వవిద్యాలయంములో ఆంగ్లంలో డిగ్రీ, కోల్‌కత విశ్వవిద్యాలయము నుంచి ఆంగ్లంలో ఎం.ఏ. పూర్తిచేసింది. నటుడు బిజన్ భట్టాచార్యను వివాహం చేసుకుంది.

## రచనలు
;ఎతోవా పోరాటం గెలిచాడు.
మహాశ్వేతాదేవి ఎతోవా అనే గిరిజన బాలుడు జీవితంలో ఎలా విజయం సాధించాడన్న విషయంపై ఈ నవల రచించారు. ఈ నవలను తెలుగులోకి చల్లా రాధాకృష్ణమూర్తి అనువదించాడు. బాలలకు తేలిగ్గా అర్థమయ్యేలాగా ఈ రచన చేశారు. పిల్లలకు ఆసక్తి కలిగించేవిధంగా పుస్తకంలో చక్కని చాయాచిత్రాలు జతచేశారు. ఈ గ్రంథం వల్ల మన దేశంలోనే ఉంటూనే చాలామందికి తెలియని గిరిజనుల సంస్కృతి, వారి పోరాటాలు, జీవితంలో లక్ష్యాలు, వాటీని సాధించేందుకు వారు ఎంచుకోవాల్సిన కష్టభరిత ప్రయాణం వంటివి ఎన్నో తెలుస్తాయి.

## అవార్డులు
* 2006లో భారత ప్రభుత్వపు రెండో అత్యున్నత అవార్డు పద్మవిభూషణ్ అవార్డు లభించింది.
* 2004లో ఇందిరా గాంధీ జాతీయ సమైక్యతా పురస్కారం లభించింది.
* 1997లో రామన్ మెగ్సేసే అవార్డు స్వీకరించింది.
* 1996లో సాహిత్య రంగంలో అత్యున్నత అవార్డు జ్ఞానపీఠ అవార్డు లభించింది.

## మరణం
90 ఏళ్ల వయసులో తీవ్రమైన గుండెపోటుతో 2016, జూలై 28 గురువారం న తుది శ్వాస విడిచారు.

## మూలాలు

## యితర లింకులు

* from the website of Emory University
* Mahasweta Devi: Witness, Advocate, Writer – A film on Mahasweta Devi by Shashwati Talukdar
* Mahasweta Devi at imdb
* Interview with Outlook magazine
* The Rediff Interview/Mahasweta Devi
* Sawnet-Bookshelf:Mahasweta Devi
* ఎతోవా పోరాటం గెలిచాడు

వర్గం:1926 జననాలు
వర్గం:బెంగాలీ రచయితలు
వర్గం:పద్మవిభూషణ పురస్కారం పొందిన మహిళలు
వర్గం:రామన్ మెగసెసే పురస్కార గ్రహీతలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:భారతీయ రచయిత్రులు
వర్గం:జ్ఞానపీఠ అవార్డు గ్రహీతలు
వర్గం:పశ్చిమ బెంగాల్ వ్యక్తులు
వర్గం:శాంతి నికేతన్ పూర్వ విద్యార్థులు
వర్గం:ఉద్యమకారులు
వర్గం:2016 మరణాలు
ఎక్కిరాల కృష్ణమాచార్య

**ఎక్కిరాల కృష్ణమాచార్య** (ఆగష్టు 11, 1926 - మార్చి 17, 1984) ఆంధ్రప్రదేశ్కు చెందిన రచయిత, ఆధ్యాత్మిక గురువు, హోమియో వైద్యుడు. ఆయన శిష్యులు ఆయనను *మాస్టర్ ఇ. కె.* అని పిలుచుకుంటుంటారు. ఈయన పేదవారికి వైద్య సహాయం అందించడం కోసం 100 కి పైగా ఉచిత హోమియో వైద్యశాలలను స్థాపించారు. 1971 లో వరల్డ్ టీచర్ ట్రస్ట్ అనే సంస్థను స్థాపించారు.

## జననం
ఈయన 1926, ఆగష్టు 11వ తేదీన ఆంధ్రప్రదేశ్కు చెందిన గుంటూరు జిల్లా, బాపట్లలో అనంతాచార్యులు, బుచ్చమ్మ దంపతులకు జన్మించాడు. ఎక్కిరాల వేదవ్యాస, ఎక్కిరాల బోధాయన, ఎక్కిరాల భరద్వాజ ఇతనికి సోదరులు. ఈయన తెలుగు, సంస్కృత, ఆంగ్ల భాషలలో పాండిత్యాన్ని సాధించాడు. 'పాండురంగ మాహాత్మ్యం' కావ్యంపై పరిశోధన చేసి ఒక గ్రంథాన్ని రాసి డాక్టరేట్ సాధించాడు. గుంటూరులోని హిందూ కళాశాలలోను, తరువాత ఆంధ్ర విశ్వకళాపరిషత్తులోను తెలుగు ఉపన్యాసకుడుగా పనిచేశాడు. వీరి రచనలలో 'రాసలీల', 'ఋతుగానం', 'గోదా వైభవం', 'అశ్వత్థామ సుభద్ర', 'అపాండవము', 'స్వయంవరము', 'పురాణ పురుషుడు', 'పురుష మేధము', 'లోకయాత్ర' లు మంచి ప్రచారం పొందాయి. జయదేవుని 'గీత గోవిందము'ను 'పీయూష లహరి' అనే పేరుతో తెలుగులోకి అనువదించారు.

ఈయన ఐరోపాలో పర్యటించి సనాతన భారత ధర్మానికి అక్కడ ప్రచారాన్ని కల్పించి, జగద్గురువుగా ఖ్యాతిగాంచాడు. 'వరల్డు టీచర్స్ ట్రస్టు' (జగద్గురు పీఠం) అనే సంస్థను స్థాపించి తన బోధనలు తగు ప్రచారం పొందే ఏర్పాటుచేసాడు. ఈయన కృషి ఫలితంగా జెనీవా నగరంలో మొరియా విశ్వవిద్యాలయం రూపొందింది. ఇది మానవ జీవితానికి ఆవశ్యకాలైన తత్వశాస్త్ర, వైద్యశాస్త్రాలను సమగ్రంగా సమన్వయించే విద్యాపీఠం. హోమియోపతి వైద్యవిధానం భారత దేశ ఆర్థిక పరిస్థితికి చక్కగా సరిపోతుందని భావించి, ఈయన కొన్ని కేంద్రాలలో ఉచిత హోమియో వైద్యాలయాలను నెలకొల్పారు. ఈ వైద్యశాస్త్రాన్ని వివరించే సారస్వతాన్ని తెలుగులోను, ఆంగ్లంలోను రచించారు.

భగవద్గీత రహస్యాల మీద ఈయన వ్రాసిన **శంఖారావం** పుస్తకం అద్వైతానికి విస్తృత భాష్యం, వివరణ ఇస్తుంది.

## మరణం
ఈయన 1984 మార్చి 17 న విశాఖపట్టణంలో మరణించాడు.

## మూలాలు
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## యితర లింకులు
*masterek.org
*worldteachertrust.org
*masters-call.net
*mihira.com
*hinduonnet.com
*andhrauniversity.info

## వీడియో
* Showers of Piousness in Vizag: (video) Showing Bhaktaraj Maharaj's relation with Master E K and Vishakhapattanam/Vizag

వర్గం:1926 జననాలు
వర్గం:1984 మరణాలు
వర్గం:1928 జననాలు
వర్గం:ఆధ్యాత్మిక గురువులు
వర్గం:హిందూ గురువులు
వర్గం:తెలుగు రచయితలు
వర్గం:భారతీయ రచయితలు
వర్గం:గుంటూరు జిల్లా రచయితలు
వర్గం:ఆంధ్రప్రదేశ్ హోమియోపతి వైద్యులు